Sixto Cortina (Traducción)
La multinacional española especializada n'anovables Ric Energy tramita la instalación d'un gran almacén d'enerxía con bateríes nunos terrenes próximos al polígonu d'Asipo, en Llanera. N'Asturies yá hai más d'una ventena de proyectos d'almacenes d'esti tipu y dende'l Gobiernu asturianu anuncióse que la so instalación va ser ordenada al traviés de la revisión de les Directrices Sectoriales d'Ordenación del Territoriu pal aprovechamientu de la enerxía eólica.
Per aciu de la so filial To Power, Ric Energy cuenta instalar nuna faza asitiada a 260 metros del polígonu de Asipo un sistema d'almacenamientu d'enerxía de 43 megavatios (MW) por aciu bateríes. El complexu va ocupar 13.724 metros cuadraos, nos que se van instalar 43 contenedores de bateríes de fosfatu de fierro y litiu, un edificiu de control y una subestación eléctrica. Esti almacén entámase como respaldu a la xeneración anovable. La instalación va tar conectada de forma independiente a la rede eléctrica, lo que-y dexará tomar d'ella enerxía, almacenala y darréu descargala nel momentu y condiciones que faigan falta. Según los sos promotores "va actuar como elementu regulador del sistema eléctricu".
Ric Energy, con sede en Madrid, nació en 2005 como empresa especializada nel desenvolvimientu de proyectos fotovoltaicos y opera en cuatro continentes. Anguaño cunta con una cartera de proyectos de 20.000 MW en fotovoltaica, eólica, biogás, almacenamientu ya hidróxenu verde. Ye ún de los dos promotores del proyectu pa convertir la planta de Sniace de Torrelavega (Cantabria) nuna gran planta d'hidróxenu verde.
Col almacén d'Asipo yá son más de venti los que tán en tramitación n'Asturies. El primeru foi'l de la empresa griega Mytilineos en Salas, qu'agora ta tramitando la llinia eléctrica de conexón.
"Cola ayuda de la Conseyería de Cultura, Política Llingüística y Turismu del Principáu d´Asturies".
- Demoledor escrito de la Comisión Europea: asegura que la prórroga del peaje del Huerna fue ilegal
- Las reacciones en Asturias al anuncio de Pedro Sánchez: del "no todo vale" de Barbón, al "victimismo" de Queipo
- Novedades en la obra del nudo de Serín: así queda la circulación
- Estas son las obras que mejorarán el trazado del AVE en Asturias: el calendario que maneja el Gobierno regional
- Por qué una válvula fabricada con tejido de cerdo pone al HUCA a la vanguardia mundial: "Este hospital va a más
- Detenida por estafar 70.000 euros a ancianos en Oviedo y Pola de Siero
- PP, PNV y Junts votan debatir sobre el lobo, con el PSOE en contra sin "fugas" asturianas
- El HUCA implanta por primera vez en España válvulas fabricadas con tejido porcino de última generación